
Ang Pambungad na Panalangin 

Ang lahat ng papuri ay para lamang sa Allah, ang 
Panginoon ng lahat ng nilikha. At nawa'y ang 
kapayapaan at pagpapala ng Allah ay ipagkaloob sa 
Kanyang Huling Propeta Muhammad (*), sa kanyang 
angkan at sa kanyang mga mabubuting kasamahan at 
maging sa lahat ng sumusunod sa Tamang Landas 
hanggang sa Huling Araw. 

I. Ana Panimula 

Maraming paksa na ang nailathala at naisulat tungkol 
sa buhay ni Hesus, ang anak ni Maria mula sa kanyang 
mahimalang pagsilang hanggang sa kanyang paglisan 
sa daigdig. Ang kanyang simpleng buhay ay 
nahalinhan ng masasalimuot na pangyayari na 
hanggang sa kasalukuyang panahon ay nananatiling 
mahiwaga sa kaisipan ng maraming tao. Ang relihiyong 
Kristiyanismo at Islam ay mga pangunahing relihiyon 
sa kasalukuyan at kapwa mayroong naiibang pananaw 
tungkol kay Hesus hindi lamang tungkol sa kanyang 
katauhan kundi maging sa paksang nakaugnay sa 
kanyang pagbabalik dito sa lupa. Ang kalakhang 
Kristiyanismo ay naniniwala na ang pagbabalik ni 
Hesukristo ay magaganap upang maghukom sa 
sangkatauhan bagamat ang paniniwalang ito ay walang 
sapat na batayan na maaaring matunghayan sa 
Bibliya. Sa kabilang dako, sa relihiyong Islam, ang 
paniniwala ng isang Muslim tungkol sa pagbabalik ni 

Hesus ay hindi isang kathang-isip, kuwento o alamat 
na minana mula sa nagdaang panahon kundi ito ay 
katotohanang hinango mula sa Banal na Qur'an, ang 
Huling Kasulatang ipinahayag ng Allah at sa mga 
mapananaligang Hadith (aral, salaysay o salita) ng 
Sugo ng Allah na si Muhammad («). 

II. Ang Mga Palatandaan Nq Paababalik Ni 

Hesukristo Sa Lupa 

Ang pagbabalik ni Hesukristo ay maliwanag na 
nakatala sa Banal na Qur'an at maging sa 
mapananaligang Hadith (salaysay) ng huling Propeta 
ng Allah, si Muhammad (^). Ang Dakilang Allah ay 
nagbigay katiyakan na si Hesus ay darating. Ito ay 
matutunghayan sa Banal na Qur'an: 




(Qur'an Surah As-Zukruf 43:61) "At siya (si 
Hesus, anak ni Maryam) ay magiging kilalang 
tanda para (sa pagdating ng takdang) Oras. 
Samakatuwid, huwag kayong mag-alinlangan 
hinggil dito. At sumunod sa Akin! Ito ang 
matuwid na landas". 

At batay naman sa Hadith na isinalaysay ni An-Nawwas 
bin Saman tungkol sa pagbabalik ni Hesukristo: 

"Siya ay bababa na malapit sa puting minaret ng 
dakong Silangan ng Damaseus. Siya ay nakasuot 
ng dalawang damit na mapusyaw ang kulay, na 
ang dalawang kamay ay nasa mga pakpak ng 
dalawang anghel..." Itinala ni Muslim 4:2250 

At isinalaysay din ni Abu Hurayrah na ang Sugo ng 
Allah ay nagsabi: 

"Siya (si Hesus) ay bababa, at kung siya ay 
inyong makikita, siya ay inyong makikilala. Siya 
ay mayroong matipunong pangangatawan, (ang 
kulay ng kanyang balat) ay nasa pagitan ng pula 
at puti. Siya ay bababa na ang kasuotan niya ay 
dalawang mahabang dilaw na damit. Ang 
kanyang ulo ay tila may pumapatak na tubig, 
bagamat ito ay hindi basa (ng tubig). (Itinala ni 
Abu Dawud 4:498) 

Ayon din sa Hadith ng Propeta na itinala ni Imam 
Ahmad, isinalaysay ni Abu Hurayrah na sinabi ng Sugo 
ng Allah: 

"Sa pamamagitan Niya na Siyang may tangan ng 
aking kaluluwa, ang anak ni Maria (Issa) ay 
bababa sa lupa at siya ay makakasama ninyo 
bilang isang makatarungang pinuno...." 

III. Ana Maa Mahahalaaana Dahilan Nq 
Paababalik Ni Hesus Sa Lupa. 


Ano nga ba ang sinasabi ng Islam tungkol sa muling 
pagbabalik ni Hesukristo sa lupa? Ano nga ba ang mga 
mahahalagang dahilan upang muling bababa si Hesus? 
Ang katanungang ito ay may kaukulang kasagutan na 
maaaring kuhanin batay sa kapahayagang sinabi ng 
Dakilang Allah mula sa Banal na Qur'an at sa mga 
Hadith ng Sugo ng Allah. 

III-A. Hesus. Bilana Tanda rta Hulina Araw . 

Ang Banal na Qur'an ay nagpahayag na si Hesus ay isa 
sa mahahalagang palatandaan ng pagsapit ng Takdang 
Oras. Kaya naman bawa't tao ay pinag-uutusang 
magbalik-loob at tuwirang tumalima sa pagsamba sa 
Nag-iisang Diyos, ang Dakilang Allah. 


^ „ i' * v ' •' i ^ i \* i t * • i" 

(POS Jo'fjO IJLUfc Qj*-y >'< ^ J r^-> >3 


(Qur'an Surah As-Zukruf 43:61) "At siya (si 
Hesus, anak ni Maryam) ay magiging kilalang 
tanda para (sa pagdating ng Takdang) Oras. 
Samakatuwid, huwag kayong mag-alinlangan 
hinggil dito. At sumunod sa Akin! Ito ang 
matuwid na landas". 

III-B. Hesus. Kikilalanin na maa Hudvo 

Sa buong kasaysayan, hindi maitatwa na hanggang sa 
kasalukuyang panahon, ay hindi tinatanggap at 
kinikilala ng mga Hudyo si Hesus bilang dakilang 
Propeta at Sugo ng Allah. Nguni't, sa kanyang 
pagbabalik, siya ay hayagang kikilalanin ng mga 
Hudyo. Ito ay nakatala sa Banal na Qur'an. Ang 
Dakilang Allah ay nagpahayag: 


4 ■» I l^^Jl (Jjbl Oi3 


(Qur'an Surah Nisa 4: 159). "At walang isa man 
sa Angkan ng Kasulatan (Hudyo at Kristiyano) 
nguni't nararapat na maniwala sa kanya (Hesus) 
bago (sumapit kay Hesus) ang kanyang 
kamatayan. At sa Araw ng Pagkabuhay Muli, siya 
ay magiging saksi laban sa kanila. " 

Mula naman sa mga mapananaligang Hadith ng Sugo 
ng Allah, si Muhammad (^), ito ang kanyang sinabi: 

"Siya (si Hesus) ay bababa, at kung siya ay 
inyong makikita, siya ay inyong makikilala. Siya 
ay mayroong matipunong pangangatawan, (ang 
kulay na kanyang balat) ay nasa pagitan ng pula 
at puti. Siya ay bababa habang siya ay nakasuot 

ng dalawang mahabang dilaw na damit. Ang 
kanyang ulo ay tila mayroong patak ng tubig, 
kahit na ito ay hindi basa. Kanyang babakliin ang 
maa krus. paoatayin ana maa baboy, at aalisin 
niva ana Jizva (buwisl at siva av mananawaaan 
oara sa Islam . Sa kanyang panahon, pupuksain 
ng Allah ang lahat ng relihiyon maliban sa Islam 
at wawasakin ng Allah ang Bulaang Kristo (Al 
Masih Ad-Dajjal). Ang katiwasayan ay 
mangingibabaw sa kalupaan, na halos ang mga 
leon ay makikisalamuha sa mga kamelyo, tigre, 
asno at lobo at tupa. Ang mga bata ay 
makikipaglaro sa mga ahas, at sila ay hindi 
matutuklaw (pipinsalain). Si Hesus (Issa) ay 
mananatili ng apat napung taon (40 na taon) at 
pagkaraan ay mamamatay, at ang mga Muslim ay 
makikipaglibing para sa kanya." Itinala nina Abu 
Dawud Bilang 4324, Ahmad 2:406 at At-Tabari 
9:388. 

Mula sa nabanggit na talata ng Qur'an at Hadith ng 
Propeta Muhammad (m), bigyan natin ng buod ang mga 
tungkulin na gagampanan ni Hesus sa kanyang 
pagbabalik at isa-isa nating ipaliliwanag ang mga ito. 

Ang Qur'an ay nagpahayag na ang isa sa mga 
palatandaan ng pagsapit ng Araw ng Paghuhukom ay 
ang pagbabalik ni Hesus sa lupa. Gayun din naman, 
ipinaliwanag ayon sa binanggit na Hadith ng Sugo ng 

Allah ang ilan sa tungkuling tutuparin ni Hesus sa 
kanyang pagbabalik. Ito ay ang mga sumusunod: 

III-K. Hesus: Kanyana Babakliin Ana Maa Krus 


Ang sagisag ng Kristiyanismo ay ang Krus. Ang 
kanilang pananampalataya ay nakaugnay, at nakasalig 
sa krus sapagka't pinaniniwalaan nila na ang pagpako 
sa krus ni Hesus ay siyang paraan ng pagtubos sa 
kasalanan ng sangkatauhan. Nguni't, ang pagbakli ni 
Hesus sa mga krus ay isang pagpapahiwatig lamang na 
siya ay hindi naipako at namatay sa krus, samakatuwid 
walang katotohanan ang kanyang pagtubos ng 
kasalanan. Pinatunayan ito ng Banal na Qur'an: 


j i^ ^ j| } ^ s ^ ^ ^ ^ y ' 

OjJ-y£> Loj 0j-U3 Laj 41)1 (Jj-<-uJ LJL-3 b! ^-gJj3j 

(Qur'an Surah Nisaa 4:157-158) "At dahil sa 
kanilang pagmamalaki (nang may kapalaluan ay 
kanilang sinabi), "Pinatay namin ang Messiah si 
Issa (Hesus) ang anak ni Maria, (at) ang Sugo 
ng Allah." Datapwa't (katotohanan) siya ay 
hindi nila napatay, ni naipako sa krus, bagkus 

lumitaw nga ito sa kanila ang gayong (tagpo). At 
yaong mayroong pagkakaiba-iba hinggil dito ay 
tigib ng pag-aalinlangan. Sila ay walang (tiyak 
na) kaalaman, (at) wala silang sinusunod 
maliban sa mga haka-haka lamang. Sapagka't 
katotohanan nga, siya ay hindi nila napatay. 1 
Bagkus itinaas siya ng Allah patungo sa Kanyang 
Sarili. At ang Allah ay Lagi nang Ganap na 
Makapangyarihan, ang Tigib ng Karunungan." 

Ang kaligtasan ng isang tao ay isang pansariling 
pagpupunyagi sa pamamagitan ng mga gawang 
kabutihan at pagkakaroon ng tamang pagsamba at 
pananalig sa Dakilang Diyos. Hindi makatuwiran at 
sadyang lihis sa diwa ng katarungan na si Hesus ay 
nararapat na magpasan sa kasalanan ng 
sangkatauhan. 


1 Naitala ni Ibn Hatim na si Ibn Abbas ay nagsabi: Bago itinaas ng Allah si Hesus 
sa langit, pumunta si Hesus sa kanyang labindalawang kasama na nasa loob ng 
bahay. Nang siya'y dumating, habang may tumutulong tubig mula sa kanyang 
buhok, siya'y nagsabi: 'Mayroon sa inyo na magtatatwa sa akin nang 
labindalawang beses matapos siyang maniwala sa akin'. Pagkaraa'y nagtanong, 
'Sino sa inyo ang nais maging kamukha ko, at mapatay na kapalit ko, at siya'y 
makakasama ko sa Paraiso?' Isa sa mga nakababata sa kanila ang tumayo at 
nagprisinta. Sinabi ni Hesus sa kanyang maupo. Nagtanong ulit si Hesus ng 
magpiprisinta. Lagi nang tumatayo ang batang lalake at nagpiprisinta. Sa 
pangatlong pagkakataon, nagprisinta ulit ang lalake at sinabi sa kanya ni Hesus, 
'Ikaw ang magiging taong yaon'. At pinapangyari ng Allah na siya'y magmukhang 
katulad ni Hesus. Bumuka ang malaking butas sa bubong ng bahay at si Hesus ay 
itinaas ng Allah sa langit. Nang dumating ang mga Hudyo, nakita nila ang lalaking 
kamukha ni Hesus at siya'y ipinako sa krus". (Itinala ni Ibn Abi Hatim 4:1110) 

(Qur'an Surah Baqarah 2:286) "Hindi nagbibigay 
ang Allah sa tao ng pasaning hihigit pa sa 
kanyang makakayanan. Magkakamit siya ng 
gantimpala sa bawa't mabuting kanyang 
pinagsusumikapan, at parurusahan siya sa 
(kasamaang) kanyang ginawa..." 

Mahabang panahon na ang ginugol at ibinuhos ng mga 
iskolar sa Teolohiya ng Kristiyanismo upang tangkaing 
patunayan ang katotohanan tungkol sa pagpako sa 
krus ni Hesus, subalit walang sapat na salaysay sa 
alinmang Ebanghelyo ng Bagong Tipan ang maaaring 
magbigay nang ganap na katibayan tungkol dito. 

Sa kasalukuyang panahon, ang Banal na Qur'an 
lamang ang tanging tumatayong saksi upang bigyang 
wakas ang mga haka-hakang iniuugnay sa tunay na 
pangyayaring naganap kay Hesus. 

(Qur'an Surah Al Haqqah 69:51) "At tunay nga, 
na ito ang (Qur'an) ganap na Katotohanan na 
(sadyang may) katiyakan." 

III-D. Hesus. Kanyana Paoatayin ana Babov. 

Ang ilan pa sa mga gagawin ni Hesukristo ay ang 
pagpatay niya sa mga baboy. Bakit nga kaya 
nararapat niyang patayin ang mga baboy samantalang 
ito ay hayagang kinakain ng mga makabagong 
kristiyano? Ano nga kaya ang sapat na dahilan? 

Ang pagpatay ni Hesus sa mga baboy ay 
pagpapahiwatig na ito ay isang marumi at karumal- 
dumal na hayop na hindi dapat kainin ng mga (tao) 
kristiyano. Sa tatlong mananampalataya, (Hudyo, 
Kristiyano at Muslim) tanging ang mga Kristiyano 
lamang ang kumakain ng baboy samantalang ang 
Bibliya ay tuwirang nagbabawal kainin ang karne ng 
baboy. 

Levitico 11:7-8 "Ang baboy, biyak nga ang kuko, 
nguni't hindi naman ngumunguya ng pagkain 
mula sa sikmura, kaya hindi ito dapat kainin. 
Huwag kayong kakain ng karne ni hihipo man ng 
mga patay na hayop na iyan; marurumi iyan para 
sa inyo." 

Gayon din naman, sa Banal na Qur'an, mahigpit na 
ipinagbabawal ito. Ang Dakilang Allah ay nagsabi: 



(Qur'an Surah Maidah (5:3). "Ipinagbabawal sa 
inyo (bilang pagkain) ang mga: Maitah (patay na 
hayop, mga hayop na hindi kinatay), dugo. 

laman ng baboy at ang mga kinatay na hindi 
sinambit ang Ngalan ng Allah bilang pag-aalay sa 
iba bukod sa Kanya..." 

Ang kalinisan ay bahagi ng tunay na relihiyon. Sa 
Islam, ang kalinisan ay hindi lamang nakatuon sa 
kaluluwa at pangangatawan ng tao kundi maging ang 
pagkain ng mga malilinis na bagay ay isang tungkulin 
na dapat bigyan ng kaukulang pansin ng isang 
mananampalataya. Ito ay isang hakbangin tungo sa 
pagsasanay ng kalinisan upang makamtan "ang ganap 
na kalinisan na likas sa tao." 

Maging sa larangan ng agham na pangkalusugan, 
maraming dalubhasang doktor ang nagbigay ng 
matibay na ebidensiya na ang baboy ay hindi angkop 
para sa tao sapagka't ito ay mayroong dala-dalang 
iba't ibang uri ng "virus" na nagiging dahilan upang 
ang isang tao ay magkaroon ng iba't ibang uri ng sakit 
tulad ng kanser, bronehitis, triehinosis, kolera, 
tuberkulosis, elonorehiasis (sakit sa atay), diarrhea, 
pneumonia at iba pa. Ayon na rin sa mga dalubhasang 
doktor, mayroong mga "virus" mula sa baboy na hindi 
namamatay kahit sa kumukulong tubig. 

Kaya, kung ang mga Banal na Kasulatan nina Propeta 
Moises, Hesus at Muhammad (*) ay nagkaisang 
ipagbawal ang pagkain nito kaalinsabay ng 
pagpapatunay ng agham na ang baboy ay nagdudulot 
ng sakit para sa tao, ito ay tanda lamang na ang 

14 





pagkain nito ay dapat talikdan at huwag kainin. 
Karagdagan mula sa Bibliya: 

Deuteronomio 14:8 "....Ang baboy.Huwag 

kayong kakain ng karne ni hihipo man ng mga 
patay na hayop na iyan; marurumi iyan para sa 
inyo." 

Mula sa Banal na Qur'an, ang Dakilang Allah ay nag- 
utos sa Kanyang mga Sugo at Propeta: 

Qur'an (Surah Al Mu'min 23:51) "O kayong mga 
Sugo! Magsikain kayo ng Tayyibat (mga 
mabubuti at pinahihintulutang pagkain) at 
gumawa ng mga gawang kabutihan. (sapagka't) 
Katotohanan, Lubusan Kong Nababatid kung ano 
ang inyong ginagawa." 

Marahil, ito ay sapat na upang isaalang-alang bilang 
isang pangunahing dahilan kung bakit sa pagbabalik ni 
Hesukristo, ang isa sa kanyang tungkulin ay ang 
pagpatay sa mga baboy. 

III-E. Hesus. Ana Paapapalaaanap Niva Na 
Relihiyona Islam 

Talakayin natin ang ilan pang mahahalagang paksa 
tungkol sa muling pagbaba ni Hesus sa lupa. 
Napakalawak ng paksang ito nguni't piliin lamang natin 
ang mga mahahalagang bagay na nauukol dito. Bakit 

mananawagan si Hesus para sa relihiyong Islam? Bakit 
ipalalaganap ni Hesus ang relihiyong Islam? 

Ang pagpapalaganap ni Hesus ng Islam ay isang 
patunay na ang kanyang relihiyong sinusunod at 
kinikilala ay ang Islam at ito ang relihiyong ipinag-utos 
sa kanya ng Dakila at Makapangyarihang Allah. 

Sino ang Tagapagtatag ng Relihiyon? 

Hanggang sa kasalukuyang panahon, marami ang nag- 
aakala na ang relihiyong itinatag ni Hesus ay 
kristiyanismo, at ang itinatag naman na relihiyon ni 
Moises ay Hudaismo. Subalit, kahit sa Lumang Tipan at 
Bagong Tipan ng Bibliya ay walang matatagpuang 
matatag na pahayag tungkol sa relihiyon ni Hesus at 
Moises 2 . At marami rin ang nag-aakala na si 
Muhammad (n),ang tagapagtatag ng relihiyong Islam. 
Ang katotohanan nito, kahit kailanman ay walang 
propeta o tao ang maaaring magtatag ng tunay na 
relihiyon. Ang tunay na relihiyon ay itinatag ng tanging 
isang Diyos at ito ay ipinananawagan o ipinalalaganap 


2 Bagamat walang binanggit si Hesus at Moises na ang kanilang relihiyon ay Islam 
sapat na sabihin natin na ang aral at prinsipiyo ng kanilang kapahayagan ay 
katulad ng relihiyong Islam. Una, ang unang kautusan na kanilang ipinalalaganap 
ay ang Pagsamba lamang sa Nag-iisang Diyos. Ikalawa, ang kanilang pagdarasal 
ay katulad ng pagdarasal ng relihiyong Islam. Sila ay naglilinis bago magdasal at 
kung sila ay nagdarasal, sila ay kapwa nagsisipagpatirapa. Ikatlo, sila ay nag- 
aayuno. Ikaapat, ang sinagogue (pook sambahan ni Moises), ang tabernakulo ni 
Hesus, at ang Masjid ni Muhammad ay magkakatulad, walang imahen, walang 
rebulto, at walang kantahan. Sapat na sabihin ito ay payak na sambahan na ang 
tanging binibigyan ng pansin ay ang taimtim na pagdarasal. 

lamang ng mga Propeta at itinuturo sa kani-kanilang 
pamayanan. Ang dalang relihiyon ni Moises ay Islam, 
ang dalang relihiyon ni Hesus ay Islam, at ang 
kaganapan ng Islam ay binigyan ng katuparan sa 
panahon ni Propeta Muhammad (*) sa pamamagitan ng 
Banal na Qur'an. Ang Dakilang Allah ay nagbigay 
patunay na Siya ang nagtatag ng tanging relihiyon ng 
sangkatauhan- ang Islam. Ito ang relihiyong dala-dala 
ng lahat ng Propeta. 


Ang Banal na Qur'an ay nagsabi: 

dJJJ LL^jl <j£4jlj ^ O? * 



Qur'an (Surah Ash Shura 42:13) "Siya (ang 
Allah) ang nagtatag para sa inyo nang gayon ding 
relihiyon na ipinag-utos kay Nuh (Noah) at Amin 
(ding) ipinahayag ito sa iyo (O Muhammad) at 
yaong ipinag-utos kay Abraham (Ibrahim), Musa 
(Moises) at Issa (Hesus) na nagsasabing 
itaguyod ang relihiyon at huwag magkawatak- 
watak hinggil dito. (Subali't) ang panawagang ito 
ay sadyang hindi kaaya-aya para sa kanila na 

Mushrikun 3 . Ang Allah ang Siyang humihirang sa 
Kanyang Sarili ng sinumang Kanyang naisin at 
pinapatnubayan Niya tungo sa Kanya ang 
(sinumang) nagbabalik-loob sa pagsisisi at 
tumatalima (sa Kanya)." 

At sinabi rin Niya: 

1 I -Li-P ^ oi 

Qur'an (Surah Al Imran 3:19) "Katotohanan, ang 
(tanging) relihiyon sa (paningin ng) Allah ay ang 
Islam." 

Bakit nga ba ang relihiyon ay hindi maaaring itatag ng 
sinumang propeta o tao? Walang tao ang maaaring 
makapagtatag ng relihiyon sapagka't ang tunay na 
relihiyon ay itinatag lamang ng Makapangyarihang 
Diyos. Ang Dakilang Allah lamang ang tanging lumikha 
ng sangkatauhan at ganap Niyang nababatid ang 
pangangailangan ng sinumang nilikha. Nababatid Niya 
kung ano ang pamamaraan ng kanilang buhay 
hanggang sa pagsapit ng kanilang kamatayan. At ang 
pamamaraan ng buhay (na ipinakahulugan ng 
makabagong panahon sa tawag na relihiyon) ay 
walang makagagawa nito maliban sa Isang Ganap na 


3 Al Mushrikun. Sila ang mga pagano o taong sumasamba sa mga diyus-diyosan 
tulad halimbawa ng mga rebulto, santo at santa, propeta, mga anghel, mga 
larawan o mga bagay na nasa kalawakan tulad ng araw, bituin, at planeta. 

Matalino at Tagapaglikhang Diyos sapagka't ang tunay 
na relihiyon ay binubuo at kinabibilangan ng iba't ibang 
batas at alituntunin na nararapat isagawa at sundin ng 
tao. Ang mga batas na ito ay nauukol sa pang-araw 
araw na pamumuhay ng tao. Mayroong batas o 
alituntunin sa pagdarasal, kawanggawa, pakikipag- 
ugnayan sa kapwa tao, sa krimen, kalakalan o 
pangkabuhayan, pagkain, at sa lahat ng aspeto ng 
buhay. At ang mga batas nito ay ipinahayag ng Allah 
sa pamamagitan ng mga piniling mabubuting tao na 
tinatawag nating mga Propeta at Sugo. At sila ang 
tagapagpalaganap ng mga batas nito sa mga tao. Ang 
Banal na Qur'an ay nagpatunay nito: 




ljL ^ . <jjSj ^4j5f 

Qur'an, (Surah Al Fath 48:28) "Siya ang 
nagpadala ng Kanyang Sugo na may dalang 
patnubay at relihiyon ng katotohanan, upang 
gawin Niya ito (Islam) na nangingibabaw sa 
lahat ng mga relihiyon. At ang Allah ay Sapat na 
bilang Saksi." 


Mula sa mga Propeta, ang ilan sa kanila ay pinili bilang 
mga Sugo. Sila ay binigyan ng Banal na Kasulatan sa 
pamamagitan ng kapahayagan tulad halimbawa ng 
Zabur ni Propeta David, ang Suhuf ni Propeta 
Abraham, ang Tawrat ni Moises, ang Injeel 

(Ebanghelyo ni Hesus) at ang Huling kapahayagan kay 
Muhammad (*) na tinatawag na Qur'an. 

Ang Mga Propeta ay Magkakapatid (nagmula sa 
isang angkan) at ang kanilang Relihiyon ay Isa 

lamang. 

Mula sa isang mapananaligang Hadith na naitala ni Abu 
Dawud, Ahmad at At tabari, si Abu Hurayrah ay 
nagsalaysay na ang Propeta Muhammad ( m ) ay 
nagsabi: 

"Ang mga Propeta ay magkakapatid; ang 
kanilang mga ina ay magkakaiba, nguni't ang 
kanilang relihiyon ay isa. Sa lahat ng 
sangkatauhan, ako ay mayroong higit na 
karapatan kay Hesus (Issa), ang anak ni Maria, 
sapagka't walang Propeta sa pagitan namin...." 
(Itinalang Hadith mula kina Abu Dawud Bilang 
4324, Ahmad 2:406 at At-Tabari 9:388). 

Ang Hadith na ito ay nagpapaliwanag na ang mga 
Propeta ay magkakapatid sapagka't ang kanilang 
relihiyon ay isa lamang. Sa diwa ng Islam, ang 
pagkakapatiran sa relihiyong Islam ay higit na 
matimbang kaysa sa pagkakapatiran sa dugo sapagka't 
ang ugnayan ng bawa't muslim ay nakatuon sa 
pagmamahal sa Allah lamang. Ang pagmamahal sa 
Allah ay nakahihigit sa anumang pagmamahal 
sapagka't ang pagmamahal sa Allah ang 

pinagmumulan ng lahat ng uri ng pagmamahal maging 
ito man ay pagmamahal sa magulang, anak, kamag- 
anakan, kaibigan o sa sinuman sa sangkatauhan at sa 
anupamang may buhay sa buong santinakpan. 


Ang Mga Taong Nagtatag ng Huwad na Relihiyon. 


Ang isa pang mahalaga at malaking dahilan kung bakit 
si Hesukristo ay mananawagan sa Islam ay upang 
itakwil niya ang lahat ng huwad na relihiyon na 
iniuugnay sa kanya. 


Ang isa sa pinakamabigat na kasalanan na maaaring 
gawin ng isang tao ay ang magtatag ng sariling 
relihiyon at ituring ito bilang kanilang pamamaraan ng 
buhay. Sa kasalukuyan, maraming tao o pangkat ng 
tao ang nagtatag (at patuloy na nagtatatag) ng kani- 
kanilang relihiyon nang ayon lamang sa kanilang 
kathang-isip, haka-haka at mga kasinungalingan. 
Inililigaw nila ang maraming tao tungo sa walang 
hanggang kapariwaraan. 


Ang Banal na Qur'an ay nagbigay babala nito: 




LjlIj Ij^J 



J L) I l_aj I J_LA g e LflJ I ' n —— » 

Qur'an (Surah Al 'Araf 7:51) "Silang nagturing sa 
kanilang relihiyon bilang isang libangan at laro 

(lamang), at ang buhay sa mundo ay luminlang 
sa kanila". Kaya sa Araw na ito, sila ay Aming 
kalilimutan sapagka't kanilang nalimutan ang 
kanilang pakikipagtipan sa Araw na ito, at 
sapagka't lagi nilang itinatakwil ang Aming 
Ayat\" 


At paano nga bang ang tao ay makapagtatag ng 
sariling relihiyon samantalang ang lahat ng nasa mga 
kalangitan at kalupaan ay sumasamba lamang sa 
kanilang nag-iisang Tagapalikha? 


lpjL> Ij ->aJj 

L«j Lx-JLp (Jjjl L«j aA)L> LL»I« (f^) ^ j »«-?- >j L& j^ =j 

^j^ (jjl lLj ^Jl>ji*jj (3 i - > *-^ , jj (_L* i -^'jj 

(up 


Qur’an (Surah Ali Imran 3:83-84) "Sila ba ay 
humahanap pa ng iba kaysa sa (tunay na) 
relihiyon ng Allah, samantalang sa Kanya sumuko 
ang lahat ng nilikha na nasa mga kalangitan at 
kalupaan nang kusang-loob man o hindi. At sa 


4 Ayat o ayah-ito ay isang salita sa wikang arabik na kadalasan ay tumutukoy sa 
mga tanda, kapahayagan, aral, batas, himala at babala na ipinahihiwatig ng Allah 
sa tao. 

Kanya ang pagbabalik ng lahat. Sabihin mo (O 
Muhammad): "Kami ay naniniwala sa Allah at sa 
anumang (ipinahayag) ibinaba sa amin, at sa 
anumang (ipinahayag) ibinaba kay Ibrahim 
(Abraham), Ismail (Ismael), Ishaq (Isaae), 
Yaqub (Jacob) at sa mga Al-Asbat (angkan ni 
Yakub [Israel]), at anumang ipinagkaloob kay 
Musa (Moises), 'Issa (Hesus), at ang mga 
Propetang nagmula sa kanilang Rabb 
(Panginoon 5 ). Hindi kami nagbibigay ng 
pagtatangi sa pagitan ng bawa't isa sa kanila. At 
sa Kanya kami ay naging Muslimun (isinusuko 
ang sarili sa Islam)". 

Ang Banal na Qur’an ay nagsabi na ang pagkakawatak- 
watak ng sangkatauhan ay bunga lamang ng kani- 
kanilang paninibugho o inggit sa bawa’t isa. Subali’t 
ang tanging isang relihiyon lamang ang ipinagkaloob 
ng Tagapaglikha sa buong sangkatauhan, at ito ay ang 
Islam-ang relihiyon ng pagsuko, pagtalima at 
pagsunod sa Nag-iisang Diyos na Tagapalikha. 


5 Panginoon (Rabb>Bagama't madalas gamitin ang salitang Panginoon sa 
pagkakasalin ng salitang Rabb, ito ay hindi sapat o ganap ang kahulugan 
sapagka't ang Rabb sa wikang arabik ay malawak ang kahulugan nito. Tinatawag 
na Rabb ang Allah sapagka't Siya ang tanging nagmamay-ari ng Kapangyarihang 
Lumikha at Kautusan. Ang Allah ang nagbigay ng kakayahan sa lahat ng bagay 
upang gumalaw, lumaki, magbago at umunlad. Siya ang Panginoon na walang 
kapantay sa Kanyang Kapamahalaan at Kadakilaan at Kataas-taasan at 
Kapangyarihan. Siya ang Tanging Tagapanustos at Tagapangalaga ng lahat ng 
nilikha. Ang salitang Panginoon ay karaniwang ginagamit bilang paggalang sa 
isang guro, pinuno (mga dugong bughaw-sa wikang ingles ay Royal Family). 

Qur'an (Surah Ali Imran 3:19). Katotohanan, ang 
Islam ang tanging relihiyon (Deen) 6 sa (paningin 
ng) Allah. Yaong pinagkalooban ng mga (Banal 
na) Kasulatan (Hudyo at Kristiyano) ay hindi 
nagkaroon ng pagkakaiba-iba maliban sa 
panibugho ng bawa't isa (sa kanila) pagkaraang 
dumating sa kanila ang kaalaman. At sinuman 
ang nagtakwil sa Ayat (mga tanda, aral, babala 
at kapahayagan) ng Allah, samakatuwid, 
katiyakan, ang Allah ay Maagap sa tawag ng 
pagtutuos (paniningil). 


6 Deen: Ang katagang "Deen" ay isang salitang arabik na kadalasan ay sinasalin sa 
ibang wika sa pananaw ng siang relihiyon. Nguni't ayon sa mga dalubhasang 
manunulat sa Islam, ito ay binubuo ng isang Pananampalataya at Panuntunan o 
Pamamaraan ng buhay. Sinabi ng Allah na wala Siyang tatanggaping 
pananampalataya mula sa sinuman maliban sa Islam. Ang Islam ay nagtuturo ng 
pagsunod sa lahat ng mga Sugo hanggang sa pinakahuling Sugong si Muhammad 
na siyang nagtapos ng kanilang misyon, samakatuwid sarado na ang lahat ng 
landas maliban sa landas ni Propeta Muhammad. Magkagayon, matapos ipadala ng 
Allah si Propeta Muhammad, sinumang pumili at sumunod sa ibang landas hindi ito 
tatanggapin sa kanya. Matutunghayan din sa ibang talata: 'At sinumang 
maghangad ng ibang pananampalataya maliban sa Islam, kailanma'y hindi ito 
tatanggapin sa kanya.' (Qur'an-3:85). 

At dahil sa ang mensahe ng lahat ng Propeta ay 
nakatuon lamang sa pagsamba sa Tanging Nag-iisang 
Diyos, ito ay nangangahulugan na mayroong lamang 
isang tanging relihiyon ang sangkatauhan. 

Qur'an (Surah Al Mu'Min 23:52-53) "At 
katotohanan, ang inyong relihiyong ito ay isang 
relihiyon, at Ako ang inyong Panginoon, kaya 
matakot sa Akin. Subalit sila (ang mga tao) ay 
kanilang sinira ang relihiyon na ginawang iba't 
ibang sekta, bawa't pangkat ay nangagsasaya sa 
anumang nasa kanila (bilang kanilang 
paniniwala)." 


Kaya, ipinag-uutos ng Dakilang Allah na ang tao ay 
nararapat maging makatuwiran at magbalik-loob sa 
Kanya sa dating relihiyon ng lahat ng Propeta. 







(Qur'an Surah Ash Shura 42:13) "Kanyang 
ipinag-utos sa inyo ang dating relihiyon (Islam) 
na siya ring ipinag-utos kay Noah, at yaong 
Aming ipinahayag sa iyo (O, Muhammad) at 
yaong Aming ipinag-utos kay Abraham, Moises at 
Hesus: na nagsabing, nararapat kayong maging 
matatag (at manatili) sa relihiyon at huwag 
magkawatak-watak mula rito." 

Karagdagan pa nito, ipinag-utos din naman Niya na: 





(Qur'an Surah Al An'am 6:70) "At lisaning nag- 
iisa yaong nagtuturing sa kanilang relihiyon 
bilang laro at aliwan, at yaong ang buhay sa 
mundong ito ay luminlang sa kanila...." 


Sapagka't, ang pagsunod sa huwad na relihiyon ay 
tungo sa kapahamakan hindi lamang sa mundong ito 
kundi sa walang hanggang kapariwaraan sa kabilang 
buhay. Ang Dakilang Allah ay nagsabi: 




,yj 


(Qur'an, Surah Al Imran 3:85) "At sinuman ang 
magnais ng relihiyon maliban sa Islam, ito ay 
hindi tatanggapin mula sa kanya, at sa kabilang 
buhay siya ay nabibilang sa mga sawimpalad." 


At sinabi pa ng Allah: 


J J-“jl '«I—^ jJI 

(C^)) 3^3 


(Qur'an Surah At-Tawbah 9:33). "At Siya ang 
nagpadala sa Kanyang Sugo nang may dalang 
patnubay at ang relihiyon ng katotohanan (ang 

Islam), upang ito ay mangibabaw sa lahat ng 
relihiyon bagama't ang mga Mushrikun (mga 
taong sumasamba sa mga huwad na diyos) ay 
namumuhi dito." 

HI-F. Hesus: Kanyang Pawawalana-bisa Ano 

Jizva 

Ang ikaapat na tungkulin ni Hesukristo sa kanyang 
pagbabalik sa lupa ay ang pagpapawalang bisa ng 
Jizya. Ang Jizya ay isang uri ng buwis na binabayaran 
ng mga di-muslim sa isang pamahalaang Islamiko. Ito 
ay sinisingil ng pamahalaang Islamiko sa kanyang 
mamamayang di-muslim bilang kabayaran sa 
pangangalaga ng kanilang mga karapatan, ari-arian at 
dangal. Sa Islam, ipinag-uutos ng Dakilang Allah sa 
mga namumuno na nararapat na ipagkaioob at 
kilalanin ang karapatan ng bawa't tao sa iialim ng 
kanyang kapamahalaan, maging ito man ay Muslim o 
di-Muslim. 

Bagama't, ang Islam ay tunay na relihiyon ng Allah, 
walang sinumang tao ang nararapat na pilitin upang 
yakapin ito. Ang pananagutan ng tao sa kanyang 
sariling gawa ay para lamang sa kanya at walang 
sinuman ang maaaring magpasan nito. 

(Qur'an Surah Baqarah 2:256) "Walang sapilitan 
sa relihiyon. Katotohanan, ang tunay na landas 
ay maliwanag kaysa sa maling landas. Sinuman 
ang di-maniwala sa Taghut 7 at maniwala sa Allah 
ay tunay na tumangan sa matatag na hawakang 
kailanman ay hindi mababali. Ang Allah ay Ganap 
na Nakaririnig ng lahat, ang Lubos na Maalam." 


III-G. Ano Kamatayan ni Hesus 


At sinabi ng Dakiiang Allah: 

I 


7 Taghut. Ang salitang Taghut ay sinasakop ang malawak na kahulugan nito. Ang 
kahulugan nito ay anumang bagay na sinasamba maliban sa Tunay na Diyos 
(Allah), nguni't ang sinumang hindi sumasang-ayon upang siya ay sambahin ay 
hindi kabilang dito. Ang Taghut ay maaaring ang Satanas, o isang rebulto, bato, 
bituin, propeta, santo o santa, mga anghel, mga tao na sinasamba at itinuring 
bilang Taghut. Kung minsan naman ang salitang Taghut ay tumutukoy sa isang 
huwad na hukom na nagbibigay ng mali o huwad na paglilitis o paghuhusga. Tafsir 
ibn Kathir, at Surah 4:51) 

(Qur'an Surah Nisa 4: 159). "At walang isa man 
sa Angkan ng Kasulatan (Hudyo at Kristiyano) 
nguni't nararapat na maniwala sa kanya (Hesus) 
bago (sumapit kay Hesus) ang kanyang 
kamatayan." 

Sa nabanggit ng Banal na Qur'an, ang pagbabalik ni 
Hesukristo sa lupa ay katuparan ng tunay na 
kamatayan ni Hesus. 

Lahat ng nilikhang may buhay ay sadyang 
makararanas ng kamatayan. Ang Banal na Qur'an ay 
nagsabi: 

(Qur'an Surah Imran 3:185) "Bawa't isa ay 
makalalasap ng kamatayan. At tanging sa Araw 
ng Pagkabuhay Muli ang (pagkakaloob ng) ganap 
na kabayaran sa inyong mga pinagsumikapan. At 
sinumang iniligtas sa Apoy (ng Impiyerno) at 
tinanggap (pumasok) sa Jannah (Paraiso), 
katotohanan na siya ay nagtagumpay. At ang 
buhay sa mundong 8 ito ay isa lamang 
mapanlinlang na kagalakan. 

Sa panahon lamang na yaon makararanans si Hesus 
ng tunay na kamatayan at ang paglilibing sa kanya ay 


8 Isinusumpa ko sa Allah! Ang buhay na ito kung ihahambing sa kabilang buhay ay 
tulad lamang ng isang maliit na bagay na kapag ang isa ninyong daliri ay ilubog sa 
dagat. Hayaang pag-isipan niya kung ano ang mangyayari dito." Sahih Muslim 
Hadith Bilang 2858. Tirmidhi Bilang 2324. 

sasaksihan ng mga Muslim sapagka't siya ay 
ipagdarasal ng Janazah (dasal sa patay). Ang 
pangyayaring ito ay magaganap pagkaraan lamang na 
kanyang maipalaganap ang Islam at maituwid ang 
lahat ng mga kasinungalingan at maling paniniwalang 
iniakibat sa kanya hindi lamang ng mga Hudyo kundi 
maging ang mga maling paniniwala ng kalakhang 
kristiyano hinggil sa kanya. 

Ayon sa mapananaligang Hadith, 

"....Mananatili si Hesus ng (40) apatnapung taon 
at pagkatapos ay mamamatay. Mag-aalay ng 
dasal ang mga Muslim para kay Hesus sa 
paglilibing sa kanya. (Ahmad 2:406, Abu Dawud 
4324) 

Si Hesus, bilang tanda ng Araw ng Paghuhukom, ay 
magiging saksi sa Araw din na yaon. 

Mula sa Banal na Qur'an: 

(Qur'an Surah Nisa 4:159) "... At sa Araw ng 
Pagkabuhay Muli, siya ay magiging saksi laban sa 
kanila..." 

At dahil nga sa paniniwala at pagsamba kay Hesus 
bilang Diyos ng mga Kristiyano, sa Araw ng 
Paghuhukom, si Hesus ay haharap sa Diyos (Allah). Si 

Hesus mismo ang magtutuwid sa maling paniniwalang 
ito. Sa Araw ng Paghuhukom ang Panginoong Diyos 
(Allah) ay magtatanong kay Hesus. 


^ LjI Jlp juu aJoI 

(Quran Surah Al Maidah 5:116-117) "At 
(tandaan): Nang ang Allah ay nagwika: O, Hesus, 
anak ni Maria, Ikaw ba ay nagsabi sa tao: "Gawin 
ninyo ako at ang aking Ina bilang mga diyos 
bukod pa sa Allah. Siya (Hesus) ay nagwika: 
Luwalhati sa Iyo (O, Allah!) Hindi ko maaaring 
sabihin ang anumang bagay na wala akong 
karapatan. Kung sinabi ko man yaon, ito ay Iyong 
Batid. Batid Mo ang aking kalooban, gayong ang 
sa Iyo ay di ko batid. Katotohanan, Ikaw 
(lamang) ang nakaaalam ng mga bagay na lingid. 
Wala akong sinabi sa kanila maliban kung ano 
ang Iyong ipinag-uutos na: Sambahin ang Allah, 
ang aking Panginoon at inyong Panginoon, at ako 
ay saksi habang ako ay kasama nila at nang ako 

ay bawiin Mo, Ikaw ang Tagamasid sa kanila at 
(tanging) Ikaw ang Saksi sa bawa't bagay." 

Katotohanan, ito ay isang malinaw na babala sa mga 
taong sumasamba kay Hesus at maging sa kanyang 
Inang si Birhen Maria. 

IV. Hulina Pananalita 

Islam: Ang Likas na Relihiyon. 

Isinalaysay ni Abu Hurayrah: Ang Sugo ng Allah ay 
nagsabi "Bawa't sanggol ay isinilang na may likas 
na pananampalataya (pagsamba sa Allah 
lamang) nguni't ang kanyang magulang ay 
ginawa siyang isang Hudyo, Kristiyano o Magian, 
tulad ng isang hayop na nagsisilang ng ganap na 
sanggol na hayop. Nakikita ba ninyo ito (ang 
hayop) na may tatak? At pagkaraan, binigkas ni Abu 
Hurayrah ang isang talata ng Qur'an Surah 30:30: 
"Kaya, ibaling mo ang iyong mukha tungo sa 
relihiyon na (wagas) Hanif 9 (pagsamba sa Allah 
lamang). Ang Fitrah 10 ng Allah (ang likas na 


9 Ayon sa isang Hadith, ang Allah ay nagsabi, "Aking nilikha ang Aking mga alipin 
sa pagiging Hunafa (sumasamba lamang at naniniwala sa Nag-iisang Diyos, Allah), 
nguni't sila ay iniligaw ng Satanas mula sa kanilang relihiyon." Sahih Muslim vol 4 
Hadith Bilang 2197. 

10 Isinalaysay ni Abu Hurayrah na sinabi ng Sugo ng Allah, "Walang sanggol na 
isinilang maliban sa kalagayan ng Fitrah (likas na paniniwala sa Diyos), pagkaraan 
ang kanyang mga magulang ay ginawa siyang isang Hudyo, o Kristiyano o 
Zoroastriano, tulad ng isang hayop na nanganganak ng ganap na hayop tulad ng 

pagiging Tanging Isa ng Allah) na kung saan 
Kanyang nilikha ang sangkatauhan. Walang 
pagbabago sa (kaparaanan ng) paglikha ng 
Allah: ito ang matuwid na relihiyon, nguni't 
karamihan sa mga tao ay hindi nakababatid 
(nito). (Itinala ni Bukhari vol 23, Hadith Bilang 
#441) 

Islam: Ang Kaganapan ng lahat ng Relihiyon. 

Ang Islam ay isang kabuuan at ganap na pamamaraan 
ng buhay, samakatuwid, ito ay hindi nangangailangan 
ng karagdagan o kabawasan o di kaya ng pagbabago. 
At dahil ito ay walang hanggan, ang Batas ng 
relihiyong Islam na ipinagkaloob ng Allah sa Kanyang 
mga Sugo at Propeta ay angkop at ugma sa lahat ng 
tao sa anumang nagbabagong kalakaran ng buhay sa 
alinmang panahon at pook. 

At Siya ay nagpahayag din: 

(Qur'an, Surah Al Maidah 5:3) "...Sa araw na ito, 
Aking binigyang kaganapan ang inyong relihiyon 
para sa inyo, Aking ginawang lubos ang 
pagpapala sa inyo at pinili para sa inyo ang Islam 
bilang inyong relihiyon..." 


sarili nito. Mayroon ba kayong nakikita sa kanila na ipinanganak na may tatak? 
Pagkaraan ang tagapagsalaysay ng Hadith nito ay binigkas ang Ayah na, "Ang 
Fitrah ng Allah na sa pamamagitan nito ay Kanyang nilikha ang sangkatauhan. 
Walang pagbabago sa (kaparaanan ng) paglikha ng Ailah..." Sahih Muslim vol 4 
Hadith Bilang 2047, 2048. (Hinango sa Tafsir Ibn Kathir vol 7 pahina 545. 

Ang kagandahan ng Islam ay tumatagos hanggang sa 
kaibuturang puso ng maraming tao, kaya naman ito ay 
tinatanggap nang buong katapatan. Kanilang 
natagpuan ang mga prinsipiyo ng Islam bilang 
makatuwiran, malawak at praktikal na aral na 
nakabubuti sa lahat ng tao. 

Si Abu Hurayrah ay nagsalaysay na ang Sugo ng Allah 
ay nagsabi: 

"Sa pamamagitan Niya na Siyang may tangan ng 
kaluluwa ni Muhammad, walang sinuman mula 
sa mga Hudyo at Kristiyano na nakarinig tungkol 
sa aking mensahe at pagkaraan ay namatay na 
hindi naniwala sa mensaheng ipinadala sa akin 
ng Dakilang Allah maliban na sila ay mananahan 
sa Apoy ng Impiyerno." (Itinala ni Muslim) 

Sapagka't si Hesus mismo ay nagbigay ng magandang 
balita ng pagdating ng Huling Sugo ng Allah, si Propeta 
Muhammad (m). Ito ay isang patunay lamang na siya 
ay tunay na Propeta at Sugo ng Allah. Ang Banal na 
Qur'an ay nagsabi: 

(Qur'an Surah As-Saff 61:6) "At (alalahanin) 
nang si Issa (Hesus), anak ni Maryam (Maria), ay 
nagsabi: "O, Angkan ni Israel! Ako ay Sugo ng 
Allah sa inyo, na nagpapatunay sa Tawrat [Torah 


34 







na dumating] na una sa akin, at nagbibigay ng 
magandang balita tungkol sa isang Sugo na 
darating pagkaraan ko, na ang pangalan ay 
Ahmad 11 . Nguni't nang siya (Ahmad i.e 
Muhammad) ay dumating sa kanila na may 
dalang malinaw na katibayan, sila ay nagsabi: 
"Ito ay isang malinaw na salamangka". 

Sa binanggit na talata ng Qur'an sa itaas, ating 
matutunghayan ang pinagkaisang ugnayan ng mga 
Propeta, na ang kanilang mensahe ay magkakatulad at 
hindi nagkakasalungatan. Sila ay nagkakaisang 
ibinabantayog ang pangunahing prinsipiyo ng pagkilala 
at pagsamba lamang sa Tanging Isang Diyos-ang 
Allah. 

V. Pasasalamat 

Pinasasalamatan ko ang mga masisipag na kapatid na 
tumulong sa akin upang maisalin ito sa tagalog. Sina 
Ahmad Jibreel Salas, Omar Penalber, Muhammad dela 
Pena, Yusuf Butuean, at Raeed Capule. As-salamu 
Alaikum wa Ramatullahi wa barakatuhu. 

Ang Alipin ng Allah, 

Omar Al-Hafiz 


11 Isinalaysay ni Jubair bin Mut'im: Ang Sugo ng Allah ay nagsabi, "Ako ay 
mayroong limang pangalan: Ako ay si Muhammad at Ahmad; ako ay Al Mahi 
na sa pamamagitan ko, lilinisin ng Allah ang Al Kufr (pagsamba sa mga diyus- 
diyosan; ako ang Al Hashir ang una na mabubuhay na muli, at pagkaraan ay ang 
mga tao ang muling bubuhayin; at ako rin ang Al Aqib (wala ng darating pang 
Propeta pagkaraan ko) Sahih Bukhari vol 4 Hadith Bilang 732. 

